Zoznam je členený podľa regiónov odštepných závodov SPP, a.s. (11) a celková hodnota podielov miest a obcí v zozname je 4.073.203.270,- Sk.
	Jednotlivé odštepné závody SPP, a.s. (ďalej "OZ") sú so sídlom: Bratislava, Komárno, Nitra, Nové Mesto nad Váhom, Žilina, Prievidza, Zvolen, Lučenec, Košice, Poprad, Michalovce.  
Zoznam bol spracovaný na základe podkladov evidovaných na jednotlivých OZ. a vzájomných preverovaní týchto podkladov so zástupcami jednotlivých miest a obcí. Podiely miest a obcí uvedené v predmetnom zozname boli prevedené na základe zmluvného vzťahu (bezodplatný prevod alebo darovacia zmluva) do správy SPP, š.p. Bratislava. Sumárny prehľad je ukončený a odsúhlasený dotknutými stranami t.j. MH SR, ZMOS a SPP. V druhom polroku 2001 boli údaje uvedené v zozname preverované aj na základe individuálnych žiadostí miest a obcí adresovaných na SPP, a.s. a Ministerstvo hospodárstva SR. 
V zozname miest a obcí  je  kvantifikácia finančných prostriedkov použitých na tento účel (vybudovanie plynárenských zariadení prevedených do správy SPP, š.p.) t.j. rozpisov konkrétnych nárokov miest a obcí. 
Sumami charakterizujúcimi konkrétne nároky, čiže výšku prevedených plynárenských zariadení sú do správy SPP, š.p. bezodplatne prevedené plynárenské zariadenia a bezodplatné prevody účtované zo strany SPP, š.p. ako dar po zohľadnení príspevkov štátnych orgánov resp. štátnych fondov, ako aj finančných príspevkov SPP. Zoznam pozostáva z dvoch častí - bezodplatné prevody a dary.
Technicky je možné spracovať zoznam podľa požiadaviek Fondu národného majetku SR z jednej časti, kde budú v prípade obce, ktorá uskutočnila oba druhy prevodov, uvedené dve sumy resp. môže byť uvedená aj v takomto prípade len jedna suma za obec. Taktiež je možné zoznam spracovať bez údajov o poskytnutých príspevkoch štátnych orgánov, fondov a SPP, pričom výsledkom by bol zoznam pozostávajúci z obcí a údajoch len o konečnej sume prevedených plynárenských zariadení..

AGENDA:
OZ			príslušný odštepný závod SPP
Okres			príslušný okres
Investor		príslušné mesto alebo obec
Dátum prevzatia	dátum prevzatia plynárenských zariadení do správy SPP, š.p.
Obstarávacia cena	celková obstarávacia cena stavby resp. stavieb plynárenských zariadení
Investor	finančná účasť príslušného mesta alebo obce na stavbe plynárenských zariadení po odpočítaní príspevkov SPP, š.p., ŠFŽP, iných (štátne orgány a fondy), a po odpočítaní prípadnej už realizovanej kompenzácie zo strany SPP, š.p. Bratislava
SPP	príspevok SPP na stavbu plynárenského zariadenia
ŠFŽP	príspevok Štátneho fondu životného prostredia 
INÍ	iné príspevky (napr. ďalších štátnych orgánov alebo fondov - napr. MVaRR SR, MF SR)
Kompenzácie	už realizované kompenzácie zo strany SPP, š.p. Bratislava